C 194/46
DA
Den Europæiske Unions Tidende
12.5.2022
1.12.
EØSU opfordrer Kommissionen til at udarbejde en pagt om de kompetencer, der findes i regionerne i den yderste periferi, ligesom den har gjort for flere industrielle økosystemer.
1.12.1.
Den grønne omstilling i regionerne i den yderste periferi kan kun lykkes, såfremt disse regioner råder over den kvalificerede arbejdsstyrke, de har brug for, hvis de skal forblive konkurrencedygtige.
Uddannelse og erhvervsuddannelse er centrale aspekter med henblik på at øge bevidstheden om den grønne økonomi og fremme færdigheder på området i forbindelse med instrumenter såsom den grønne del af Erasmus+ og koalitionen for klimauddannelse.
Med den europæiske dagsorden for færdigheder med henblik på bæredygtig konkurrenceevne, social retfærdighed og modstandsdygtighed iværksætter Kommissionen flagskibsforanstaltninger, der skal udstyre borgerne med de færdigheder, der er brug for i den grønne og den digitale omstilling.
Under denne dagsorden vil Kommissionen også fremme udviklingen af forpligtelser til omskoling og opkvalificering i alle industrielle økosystemer.
Regionerne i den yderste periferi bør inddrages fuldt ud i disse flagskibsforanstaltninger gennem iværksættelse af et særligt arbejdsprogram.
1.12.2.
EØSU opfordrer Kommissionen til at intensivere indsatsen for at mindske ulighederne i regionerne i den yderste periferi, for covid-19-pandemien har påvirket bestræbelserne på at mindske disse uligheder.
Regionerne i den yderste periferi betragtes som martret af vedvarende uligheder.
Fortolkningerne af begreberne »centrum« og »periferi« lægger op til flere forklaringer på fordelingen af goderne i en økonomi, hvor der ofte er tale om skævheder.
Styrkelsen af den økonomiske, sociale og territoriale samhørighed er en af EU's primære målsætninger. 1.13.
EØSU opfordrer Kommissionen til at sikre, at genopretningsprocessen respekterer de sociale behov, men samtidig er homogen og afbalanceret på regionalt plan.
Udvalget understreger, at det er nødvendigt at bedømme en region i sin helhed, hvis man skal kunne finde skræddersyede løsninger.
1.13.1.
EØSU opfordrer Kommissionen til at træffe foranstaltninger, der sikrer regionerne i den yderste periferi digital adgang.
Mere end andre steder forværres ulighederne af den manglende evne til at sikre generel og pålidelig digital adgang og en effektiv udnyttelse af de dertil knyttede ressourcer.
De digitale forskelle, der var i forvejen, er imidlertid blevet forstærket, og pandemien har forværret visse misforhold, med det resultat at nogle borgere bliver tabt undervejs i den rivende digitale udvikling.
Beskæftigelse, uddannelse, sundhed og offentlige tjenester vil uden tvivl blive mere og mere afhængige af digitale teknologier.
1.13.2.
EØSU opfordrer Kommissionen til at gøre en vedholdende indsats inden for forskning og innovation, der begge er områder, som er afgørende, hvis man skal udnytte alle de muligheder, der er knyttet til de særlige forhold, der kendetegner regionerne i den yderste periferi, og som har med havet og dets ressourcer at gøre.
Disse muligheder bør udnyttes, da de har et stort potentiale for at sætte skub i økonomien, skabe arbejdspladser af høj kvalitet og sikre borgernes velfærd og dermed også har betydning for en bred vifte af virksomheder af alle mulige forskellige størrelser.
Dette er afgørende, både med henblik på at udvikle traditionelle aktiviteter og for at skabe nye muligheder på markedet, som også vil bidrage til at tiltrække unge. 1.14.
EØSU opfordrer Kommissionen til at iværksætte et stort projekt vedrørende adgang til vand og sanitet inden for rammerne af de kommende operationelle programmer for regionerne i den yderste periferi.
Disse store projekter bør forvaltes direkte af Kommissionen.
De store projekter mobiliserer omfattende investeringer på over 50 mio.
EUR og støttes af EU's samhørighedsmidler.
De kommer medlemslandene og borgerne direkte til gode ved at skabe bedre infrastruktur og nye job, skabe et sundere miljø og åbne for nye forretningsmuligheder.
1.14.1.
I de franske regioner i den yderste periferi har befolkningen ikke adgang til rent drikkevand, og sanitetssystemet svigter ofte.
Adgang til rent drikkevand og sanitet hænger uløseligt sammen med retten til liv og menneskelig værdighed og med behovet for en passende levestandard. 1.15.
EØSU opfordrer til, at Kommissionen opdaterer sin meddelelse, der analyserer situationen i regionerne i den yderste periferi med hensyn til indvandring.
Den efterlyser et interregionalt samarbejde om migration og opfordrer til gennemførelse i disse regioner af den nye europæiske pagt om migration, som giver mulighed for indførelse af en »mekanisme for solidaritetspligt« på grund af »migrationspresset«. 2.
Generelle bemærkninger 2.1.
Regionerne i den yderste periferi, der er beliggende i flere forskellige geografiske områder, giver EU en geostrategisk, økonomisk og kulturel placering inden for flere kontinenter og en række enestående fordele.
Disse fordele rummer en iboende merværdi og er det naturlige grundlag for EU's samarbejde med tredjelande, herunder uden for deres geografiske områder.
De bidrager til Europas indflydelse i verden og er kendetegnet ved et enestående potentiale til løsninger, som EU kan iværksætte for at klare sine udfordringer.
Kommissionen har bekendtgjort, at der under det franske rådsformandskab vil blive vedtaget en ny meddelelse om fornyelsen af Kommissionens strategiske partnerskab med disse regioner. 2.2.
Udnyttelsen af de påviste fordele er i vidt omfang afhængig af EU's evne til at gå i dialog med alle sine borgere.
Civilsamfundet bør bidrage til bevidstgørelsen af de forskellige aktører (stater, regioner, lokale myndigheder, lokalsamfund, skoler, virksomheder og privatpersoner) om det fornuftige i at anerkende, at regionerne i den yderste periferi kan fremme udbredelsen af håndgribelige operationelle foranstaltninger, således at opfyldelsen af målene om bæredygtig udvikling fremskyndes.
Målingen af virkningerne kan ske på flere forskellige områder (fiskeri, landbrug og udvikling af modeller, kultur og styrkelse af sektoren, beskæftigelse og erhvervsuddannelse, almen uddannelse af unge og unges mobilitet, udvikling af erhvervslivet, miljø, energi og klimaudfordringer samt immigration).